Rikunarita-ORG/Wikinium huggingface dataset:
# भूगतिकी

पृथ्वी पर महासागरीय भौगोलिक तख़्ते निम्नस्खलित होने से महासागरीय गर्त (खाईयाँ या ट्रेन्च) बन जाते हैं
बृहस्पति ग्रह के उपग्रह आयो का एक भूगतिक चित्रण
**भूगतिकी** (Geodynamics) भूभौतिकी की वह शाखा है जो पृथ्वी पर केन्द्रित गति विज्ञान का अध्ययन करती है। इसमें भौतिकी, रसायनिकी और गणित के सिद्धांतों से पृथ्वी की कई प्रक्रियाओं को समझा जाता है। इनमें भूप्रावार (मैंटल) में संवहन (कन्वेक्शन) द्वारा प्लेट विवर्तनिकी का चलन शामिल है। सागर नितल प्रसरण, पर्वत निर्माण, ज्वालामुखी, भूकम्प, भ्रंशण जैसी भूवैज्ञानिक परिघटनाएँ भी इसमें सम्मिलित हैं। भूगतिकी में चुम्बकीय क्षेत्रों, गुरुत्वाकर्षण और भूकम्पी तरंगों का मापन तथा खनिज विज्ञान की तकनीकों के प्रयोग से पत्थरों और उनमें उपस्थित समस्थानिकों (आइसोटोपों) का मापन भूगतिकी में ज्ञानवर्धन की महत्वपूर्ण विधियाँ हैं। पृथ्वी के अलावा अन्य ग्रहों पर अनुसंधान में भी भूगतिकी का प्रयोग होता है।

## इन्हें भी देखें

* प्लेट विवर्तनिकी
* भ्रंश (भूविज्ञान)

## सन्दर्भ
# भूमितिकी

भूमितिकी में सर्वेक्षण के दौरान प्रयुक्त होने वाले कुछ उपकरण
**भूमितिकी** अथवा **भूगणित** विज्ञान की वह शाखा है जो भौगोलिक रूप से संदर्भित आंकड़ों के संग्रहण, समायोजन, परिरक्षण, विश्लेषण व्याख्या का कार्य करती है।
यह मुख्यतः भूगोल, सर्वेक्षण और भू-सूचना विज्ञान जैसी शाखाओं के साथ अपनी विषय-वस्तु शेयर करने वाली शाखा है।

## अनुप्रयोग के क्षेत्र

* मानचित्रण
* पर्यावरण/पारिस्थितिकी और इससे जुड़े अन्य क्षेत्रों में
* संसाधन प्रबंधन
* पुरातत्व
* जैव भूगोल एवं जैवविविधता संरक्षण
* आधारभूत संरचना के प्रबंधन में
* ग्रामीण और नगरीय नियोजन के क्षेत्रों में
* समुद्रविज्ञान में
* वायुमण्डल, मौसम विज्ञान एवं जलवायु विज्ञान में
* आपदा प्रबंधन में
* भूमि उपयोग के नियोजन में

## इन्हें भी देखें

* भूगोल
* भूसूचना विज्ञान
* भूसांख्यिकी
* भूविज्ञान
* भौगोलिक सूचना तन्त्र

## सन्दर्भ

## बाहरी कड़ियाँ

* भारतीय भूमितिकी सोसायटी

## ग्रन्थ सूची

और अधिक पढ़ने हेतु निम्नलिखित पुस्तकों और जर्नल्स का अध्ययन किया जा सकता है:

### संबंधित जर्नल

* जियोमैटिक्स, नैचुरल हजार्ड एंड रिस्क (Geomatics, Natural Hazards and Risk), प्रकाशक: Taylor & Francis Group (अंग्रेजी में)
* जर्नल ऑफ जियोमैटिक्स एंड जियोसाइंसेस (Journal of Geomatics and Geosciences), प्रकाशक: INTEGRATED PUBLISHING ASSOCIATION (अंग्रेजी में)